गएको १० मार्चमा फ्रान्सका राष्ट्रपति इम्यानुअल म्याक्रोनको भारत भ्रमणको अवसरमा भारत र फ्रान्सबीच दुवै मुलुकका सेनाले पारस्परिकताको आधारमा एक अर्को मुलुकका सैनिक अड्डा र अन्य सरसुविधाहरू उपयोग गर्न पाउने तथा आवश्यक सैन्यसामग्रीहरूको आपूर्ति साथै अन्य बन्दोबस्तीका मामिलामा एक अर्को मुलुकलाई सहयोग गर्ने सम्झौतामा हस्ताक्षर भएको जानकारी भारतीय र अन्तर्राष्ट्रिय समाचार एजेन्सीहरूले दिएका छन्। यसअघि अगस्ट २०१६ मा भारत र अमेरिकाबीच पनि त्यस्तै सम्झौता भएको थियो।
